2024 m. rugsėjo 6 d. pareikštas ieškinys byloje V-Label / EUIPO – Vriendly (VRIENDLY.ORG V VEGAN)
(Byla T-464/24)
Kalba, kuria surašytas ieškinys: vokiečių
Šalys
Ieškovė: V-Label GmbH (Vintertūras, Šveicarija), atstovaujama Rechtsanwälte G. Seelig ir D. Bischof
Atsakovė: Europos Sąjungos intelektinės nuosavybės tarnyba
Kita procedūros Apeliacinėje taryboje šalis: Vriendly e.V. (Hiurtas, Vokietija)
Su procedūra EUIPO susijusi informacija
Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
Prekių ženklas, dėl kurio kilo ginčas: vaizdinis Europos Sąjungos prekių ženklas „VRIENDLY.ORG V VEGAN“ – Europos Sąjungos prekių ženklas Nr. 18 203 542
Procedūra EUIPO: registracijos panaikinimo procedūra
Ginčijamas sprendimas: 2024 m. birželio 21 d. EUIPO antrosios apeliacinės tarybos sprendimas byloje R 2348/2023-2
Reikalavimai
Ieškovė Bendrojo Teismo prašo:
panaikinti ginčijamą sprendimą,
panaikinti visą Europos Sąjungos prekių ženklą Nr. 18203542 „VRIENDLY.ORG V VEGAN“,
priteisti iš EUIPO bylinėjimosi Bendrajame Teisme išlaidas, taip pat išlaidas, susijusias su registracijos panaikinimo ir apeliacijos procedūromis.
Pagrindai, kuriais remiamasi
Europos Parlamento ir Tarybos reglamento (ES) 2017/1001 60 straipsnio 1 dalies a punkto, siejamo su 8 straipsnio 1 dalies b punktu ir 2 dalies a punkto iv papunkčiu, pažeidimas, taip pat Europos Parlamento ir Tarybos reglamento (ES) 2017/1001 94 straipsnio pažeidimas dėl motyvavimo stokos,
Europos Parlamento ir Tarybos reglamento (ES) 2017/1001 60 straipsnio 1 dalies a punkto, siejamo su 8 straipsnio 5 dalimi, pažeidimas.
____________